**KFK d.o.o.**

**Dugoselska 5a**

**10370 Rugvica**

Zagreb, 19. studenog 2021.

Temeljem točke 6.1. Pravila o provedbi postupaka nabava za neobveznike Zakona o javnoj nabavi, verzija 7.0., u postupku nabave ***Nabava strojeva***, evidencijski broj nabave OiE 01-21, Naručitelj ovime objavljuje Podnesak 5. – Odgovor naručitelja

**ODGOVOR NARUČITELJA**

Naručitelj je dana 21. listopada 2021. na stranici [www.strukturnifondovi.hr](http://www.strukturnifondovi.hr) objavio Poziv na dostavu ponuda s pripadajućim prilozima za nabavu ***Nabava strojeva, evidencijski broj nabave: OiE 01-21***

Dana 19. studenog 2021. Naručitelj je zaprimio upit zainteresiranog gospodarskog subjekta koji glasi:

*Poštovani,*

*Vezano na Vaš predmet nabave OiE 01-21 – nabava strojeva (grupa I – stroj Laser i grupa II – CNC probijačica), molimo Vas za produljenje roka za dostavu ponude za 8 dana od isteka roka za dostavu ponude 19.11.2021.*

*Znamo da je sada najvjerojatnije prekasno za produljenje roka za dostavu ponude, ali obzirom da smo tijekom ovog tjedna dobili informacije od proizvođača da su dostupne još neke naprednije funkcije (tehničke specifikacije) koje bi svakako htjeli uključiti u našu ponudu za Grupu I - stroj za lasersko rezanje, prisiljeni smo tražiti produljenje roka za dostavu ponude.*

*Ukoliko produljenje roka nije moguće, utoliko Vas u potpunosti razumijemo.*

Naručitelj ovim putem odgovara:

Poštovani,

Rok za dostavu ponude na žalost nismo u mogućnosti dalje produljivati. Naime, ova nabava je objavljena prije 29 dana, konkretno 21. listopada 2021. čime smo višestruko povećali propisani rok trajanja objave, a daljnje produljenje nam nosi visoki rizik neprihvatljivosti sufinanciranih troškova za predmetne strojeve u sklopu EU projekta.

Naime, 27.06.2022. godine završava provedba projekta „*Povećanje energetske učinkovitosti i korištenja OiE proizvodnog pogona KFK*„ te svako potencijalno produljenje roka za dostavu ponuda će produljiti odnosno odgoditi i potpis ugovora, a posljedično i rok isporuke na način da će potencijalno direktno ugroziti mogućnost sufinanciranja strojeva koji se nabavljaju obzirom na uobičajene rokove isporuke za ovaj i slične predmete nabave, posebno uzimajući u obzir kašnjenja isporuka zbog krize u globalnim lancima dostave.

Zaključno, cilj Naručitelja je zbog gore opisne žurnosti ocijeniti sve ponude koje će pristići u roku za dostavu ponuda u najkraćem mogućem roku, pa u slučaju da niti jedna od dostavljenih ponuda ne bude valjana, Naručitelj će objaviti Odluku o poništenju i novi postupak ili u slučaju da najmanje jedna ponuda bude ocjenjena kao valjana objavit će Odluku o odabiru.

Svakako preporučamo pratiti objave vezano za predmetnu nabavu na stranici [www.strukturnifondovi.hr](http://www.strukturnifondovi.hr) kako biste u slučaju da Naručitelj bude prisiljen ponoviti postupak mogli promptno reagirati, odnosno dostaviti ponudu u ostavljenom roku za dostavu ponuda.